open-index/open-wikipedia-markdown huggingface dataset:
தெனோம் மக்களவைத் தொகுதி

**தெனோம் மக்களவைத் தொகுதி** (மலாய்: *Kawasan Persekutuan Tenom*; ஆங்கிலம்: *Tenom Federal Constituency*; சீனம்: 丹南联邦选区) என்பது மலேசியா, சபா, உட்பகுதி பிரிவு; தெனோம் மாவட்டத்தில் அமைந்துள்ள ஒரு மக்களவைத் தொகுதி (**P181**) ஆகும்.

தெனோம் மக்களவைத் தொகுதி 1994-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1995-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1995-ஆம் ஆண்டில் இருந்து தெனோம் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

## தெனோம் மாவட்டம்

தெனோம் மாவட்டம் என்பது சபா மாநிலம், உட்பகுதி பிரிவில் உள்ள ஒரு மாவட்டம் ஆகும். இந்த மாவட்டத்தின் தலைநகரம் தெனோம் நகரம். தெனோம் நிலப்பகுதி, முன்னர் காலத்தில் போர்ட் பர்ச் (*Fort Birch*) என்று அழைக்கப்பட்டது. பிரித்தானிய வடக்கு போர்னியோ நிறுவனத்தின் ஆளுநர் உட்போர்ட் பர்ச் (*North Borneo Governor Woodford Birch*) என்பவரின் பெயர் அந்த நகருக்கு வைக்கப்பட்டது. 

1904-ஆம் ஆண்டில் தெனோம் தொடருந்து நிலையத்தில் இருந்து பியூபோர்ட் தொடருந்து நிலையம் , மெலாலாப் தொடருந்து நிலையம்; ஆகிய நிலயங்களுக்கு வடக்கு போர்னியோ தொடருந்து பாதை (*North Borneo Railway Line*) முடிந்ததைத் தொடர்ந்து, போர்ட் பர்ச் என்பது "தெனோம்" என மறுபெயரிடப்பட்டது. 

### தெனோம் நகரம்

தெனோம் நகரம், கோத்தா கினபாலுவில் இருந்து தெற்கே 176 கி.மீ. தொலைவிலும்; சபாவின் பிரபலமான இடங்களில் ஒன்றான லோங் பாசியா (*Long Pasia*) நகரில் இருந்து வடக்கே 145 கி.மீ. தொலைவிலும் அமைந்துள்ளது.

## தெனோம் மக்களவைத் தொகுதி

## தேர்தல் முடிவுகள்

## மேற்கோள்கள்

## மேலும் காண்க
* லோங் பாசியா 
* தெனோம் மாவட்டம் 
* உட்பகுதி பிரிவு
* மலேசிய அரசியல் கட்சிகள்
* மலேசியத் தேர்தல் தொகுதிகள்
* சரவாக் மக்கள் சீர்திருத்தக் கட்சி

## வெளி இணைப்புகள்

பகுப்பு:சபா நாடாளுமன்றத் தொகுதிகள்
எம். என். கோவிந்தன் நாயர்

**எம். என். கோவிந்தன் நாயர்** (*M. N. Govindan Nair*) (10 டிசம்பர் 1910-27 நவம்பர் 1984) பிரபலமாக எம். என் என்று அழைக்கப்படும் இவர் இந்தியாவின் கேரள மாநிலத்தின் பத்தனம்திட்டா மாவட்டத்திலுள்ள பந்தளம் என்ற இடத்தில் பிறந்த பொதுவுடைமை அரசியல்வாதி ஆவார். இவர் **“கேரளாவின் [[நிக்கித்தா குருசேவ்|குருசேவ்]]”** என்று அழைக்கப்படுகிறார்.

## அரசியல் வாழ்க்கை
[thumb|[திருவனந்தபுரம்|திருவனந்தபுரத்தின் பட்டோம் பகுதியில் அமைக்கப்பட்டுள்ள நாயரின் சிலை]]
எம். என். அந்த பகுதியில் நடைபெற்ற சாதி எதிர்ப்பு போராட்டங்களில் தன்னை ஈடுபடுத்திக் கொண்டு தனது பொது வாழ்க்கையைத் தொடங்கினார். தனது ஆரம்ப நாட்களில் நாயர் சமூகச் சங்கத்துடனும் தொடர்பிலிருந்தார்.

எம். என். கோவிந்தன் நாயர், சேவா கிராமம் சென்று ஜவகர்லால் நேரு உட்பட பல தேசியத் தலைவர்களைச் சந்தித்து தனது அரசியல் வாழ்க்கையில் ஊக்கத்தை பெற்றார். கேரளாவில் பொதுவுடமை இயக்கத்தில் சேர்ந்த இவர் பின்னர் இந்தியப் பொதுவுடைமைக் கட்சியின் முன்னணி தலைவர்களில் ஒருவராக இருந்தார்.

இந்தியப் பொதுவுடமைக் கட்சியின் பொதுச் செயலாளராக இருந்த நாயர், இவரது பணிக்காலத்தின் கீழ் கேரளாவில் 1957இல் நடைபெற்ற பொதுத் தேர்தலில் கட்சி ஆட்சிக்கு வந்தது. நம்பூதிரிப்பாடு முதல் முதல்வரானார். 1964இல் கட்சி பிரிந்தபோது கோவிந்தன் நாயர் இந்தியப் பொதுவுடமைக் கட்சியிலேயே இருந்தார். நாடாளுமன்ற உறுப்பினராக இருந்த இவர் கேரளாவின் அமைச்சராகவும் பணியாற்றினார். 1967ஆம் ஆண்டு பொதுத் தேர்தலில் புனலூர் தொகுதியிலிருந்து கேரள சட்டப்பேரவைக்குத் தேர்ந்தெடுக்கப்பட்ட இவர், 1971ஆம் ஆண்டு பொதுத்தேர்வில் சடையமங்கலம் தொகுதியிலிருந்து மீண்டும் சட்டப்பேரவைக்குத் தேர்ந்தெடுக்கப்பட்டார். 1970 அக்டோபர் 4 முதல் 1977 மார்ச் 25 வரை செ. அச்சுத மேனன் அரசாங்கத்தில் நான்காவது கேரள சட்டபேரவையில் விவசாயம், போக்குவரத்து, மின்சாரம் மற்றும் வீட்டுவசதி போன்ற துறைகளுக்கு பொறுப்பு வகித்தார்.

## அரசியல்
கேரளாவில் பல தீவிரமான மற்றும் முற்போக்கான கொள்கைகள் மற்றும் சட்டங்களை இயற்றுவதில் நாயர் முக்கியப் பங்கு வகித்தார்.

1972 ஆம் ஆண்டில் வீடில்லாதவர்களுக்கு வீட்டுவசதி வழங்குவதை நோக்கமாகக் கொண்ட ‘இலட்சம் வீடு’ என்ற வீட்டுத் திட்டத்தைத் தொடங்குவதற்கு எம். என் பொறுப்பாக இருந்தார். இவரை கௌரவிக்கும் வகையில், இந்த திட்டம் இப்போது இவரது பெயரால் அழைக்கப்படுகிறது.

ஐக்கிய முன்னணி அரசின் ஒரு பகுதியாக இருந்தபோது, கேரள தனியார் காடு (உடை மற்றும் ஒதுக்கீடு) சட்டம், 1971, மலபார் பிராந்தியத்தில் உள்ள தனியார் காடுகளை தேசியமயமாக்கியது. 1969 கேரள நிலச் சீர்திருத்தங்கள் (திருத்தச் சட்டம்) போன்ற சட்டங்களை இவர் முன்வைத்தார்.

## மேற்கோள்கள்

பகுப்பு:6வது மக்களவை உறுப்பினர்கள்
பகுப்பு:பத்தனம்திட்டா மாவட்ட மக்கள்
பகுப்பு:1984 இறப்புகள்
பகுப்பு:1910 பிறப்புகள்
பகுப்பு:கேரள சாகித்ய அகாடமி விருது பெற்றவர்கள்
என். இ. பலராம்

**என். இ. பலராம்** (*N. E. Balaram*)  (20 நவம்பர் 1919-16 ஜூலை 1994) இந்திய மாநிலமான கேரளாவின் பொதுவுடைமை இயக்கத்தின் நிறுவனத் தலைவர்களில் ஒருவர். இவர் ஒரு மார்க்சிய சித்தாந்தவாதியாகவும், இந்திய தத்துவ அறிஞராகவும் அறியப்பட்டார். மேலும் மலையாளத்தில் நன்கு அறியப்பட்ட இலக்கிய விமர்சகரான இவர் கேரளாவில் பொதுவுடைமை இயக்கத்தின் வரலாறு குறித்து எழுதினார். வரலாறு, மெய்யியல், அரசியல் மற்றும் இலக்கியம் ஆகியவற்றில் பல படைப்புகளையும் இவர் எழுதியுள்ளார்.

இவர் உலக இலக்கியத்தின் ஆர்வமுள்ள வாசகராகவும், மலையாள இலக்கியத்தின் விமர்சகராகவும் இருந்தார். பொருளாதாரம், இயற்பியல், வரலாறு, தத்துவம், அரசியல் மற்றும் தொல்லியல் உள்ளிட்ட பல்வேறு தலைப்புகளில் பல புத்தகங்களை எழுதியுள்ளார். ஒருமுறை, அவர் பாளி மொழி நிபுணர் என்பதை முழுமையாக அறிந்த விஜயநகரத்தில் அகழ்வாராய்ச்சி நடத்திய தொல்லியல் ஆராய்ச்சியாளர்கள் குழுவுக்கு உதவ ஆந்திரப் பிரதேச முதலமைச்சரால் அழைக்கப்பட்டார். தனது கடைசி நாட்களில் பாரதிய ஜனதா கட்சியின் இந்துத்துவா கொள்கைகளை கடுமையாக எதிர்த்தார். மேலும் அவர்களின் நடவடிக்கைகளுக்கு எதிராக புத்தகங்களையும் கட்டுரைகளையும் எழுதினார். இவரது குரல் எப்போதும் மதிப்புமிக்க மற்றும் உண்மையான தகவல்களையும் தெளிவான பகுப்பாய்வையும் கொண்டிருப்பதால் எதிரிகளால் கூட கேட்கப்பட்டது.

## இறப்பு
பலராம், ஜூலை 16,1994 அன்று தனது 75 வயதில் மாரடைப்பால் இறந்தார். இவருக்கு ஒரு மனைவி மற்றும் நான்கு குழந்தைகள் இருந்தனர். இவரின் மகள் கீதா நசீர், இந்தியப் பொதுவுடைமைக் கட்சி அரசியல்வாதியும், பத்திரிகையாளரும் மற்றும் எழுத்தாளரும் ஆவார்.

## மேற்கோள்கள்

## வெளி இணைப்புகள்
*Profile at State of Kerala 

பகுப்பு:இந்திய அரசியல் எழுத்தாளர்கள்
பகுப்பு:மலையாள எழுத்தாளர்கள்
பகுப்பு:1994 இறப்புகள்
பகுப்பு:1919 பிறப்புகள்
பகுப்பு:கேரளத்தைச் சேர்ந்த இந்தியப் பொதுவுடைமைக் கட்சி அரசியல்வாதிகள்
ஜமீலா பிரகாசம்

**ஜமீலா பிரகாசம்** (*Jameela Prakasam*) ஓர் இந்திய அரசியல்வாதியாவார். இவர் 13வது கேரள சட்டப்பேரவை உறுப்பினராக இருந்தார். இவர் ஜனதா தளம் (சமயச்சார்பற்ற) கட்சியின் உறுப்பினராக கோவளம் தொகுதியை பிரதிநிதித்துவப்படுத்தினார்.

## தொழில் வாழ்க்கை
1972 ஆம் ஆண்டில் கேரளப் பல்கலைக்கழக மாணவர் அமைப்பின் துணைத் தலைவராக அரசியலில் நுழைந்தார். திருவனந்தபுரம் கிளையில் உள்ள திருவாங்கூர் ஸ்டேட் வங்கியின் துணைப் பொது மேலாளராக பணியாற்றினார். மார்ச் 2011 இல், இவர் தானாக முன்வந்து சேவையிலிருந்து ஓய்வு பெற்று முழுநேர அரசியல்வாதியாகவும் ஆர்வலராகவும் ஆனார்.

## சொந்த வாழ்க்கை
ஜமீலா, 1957 ஆம் ஆண்டு மே மாதம் 19 ஆம் தேதி ஆர். பிரகாசம் மற்றும் லில்லி பிரகாசம் ஆகியோரின் மகளாகப் பிறந்தார். இவர் முனைவர் நீலலோகிததாசன் நாடார் என்பவரை மணந்தார். இவர்களுக்கு இரண்டு மகள்கள் உள்ளனர். இவரது மூத்த மகள் தீப்தி தலைமைச் செயலகத்தில் பணிபுரிகிறார். விக்ரம் சாராபாய் விண்வெளி மையத்தில் பணிபுரிந்த இளம் விஞ்ஞானியான இவரது இளைய மகள் திவ்யா 2010 ஆகஸ்ட் 29 அன்று தற்கொலை செய்து கொண்டார்.
## மேற்கோள்கள்

பகுப்பு:பதின்மூன்றாவது கேரளச் சட்டமன்ற உறுப்பினர்கள்
பகுப்பு:வாழும் மக்கள்
பகுப்பு:1957 பிறப்புகள்
டெட்ராகுளோரோயெத்திலீன் ஆக்சைடு

**டெட்ராகுளோரோயெத்திலீன் ஆக்சைடு** (*Tetrachloroethylene oxide*) என்பது C2Cl4O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஆலசனேற்றம் அடைந்த எப்பாக்சைடு சேர்மமான இது பெர்குளோரோயெத்திலீன் ஆக்சைடு, டெட்ராகுளோரோ ஆக்சிரேன் என்ற பெயர்களாலும் இச்சேர்மம் அடையாளப்படுத்தப்படுகிறது. எத்திலீன் ஆக்சைடின் பெர்குளோரினேற்றம் அடைந்த ஒப்புமையாகக் கருதப்படும் இச்சேர்மம் டெட்ராகுளோரோயெத்திலீன் வளர்சிதைமாற்ற வேதிப்பொருளாக முன்மொழியப்படுகிறது. டெட்ராகுளோரோயெத்திலீன் ஆக்சைடு மிகவும் நிலைப்புத்தன்மை கொண்டது ஆனால் அதிக வெப்பநிலையில் முக்குளோரோ அசிட்டைல் குளோரைடு சேர்மமாக  மறுசீரமைக்கப்படுகிறது.

டெட்ராகுளோரோயெத்திலீன் ஆக்சைடு முக்குளோரோ அசிட்டிக் அமிலமாக வளர்சிதைமாற்றம் செய்யப்படுகிறது. இது நீராற்பகுப்புக்கு உட்படுத்தப்பட்டு முக்குளோரோ அசிட்டைல் குளோரைடாக மாறுகிறது. 

## தயாரிப்பு
முதன்முதலில் ஆங்கில வேதியியலாளர் பிரடெரிக்கு வில்லியம் கிர்க்பிரைடு 1940 ஆம் ஆண்டில் டெட்ராகுளோரோயெத்திலீன் ஆக்சைடு சேர்மத்தை தயாரித்தார். டெட்ராகுளோரோயெத்திலீனில் உள்ள குளோரினுடன் ஆக்சிசனை சேர்த்து இக்கலவையை புற ஊதா ஒளிக்கு வெளிப்படுத்துவதன் மூலம் பிரடெரிக்கு வில்லியம் இதை தயாரித்தார். 

டெட்ராகுளோரோயெத்திலீனை புற ஊதா ஒளியின் கீழ் நேரடியாக ஆக்சிசனேற்றம் செய்தும் டெட்ராகுளோரோயெத்திலீன் ஆக்சைடு தயாரிக்கப்படுகிறது.

## வினைகள்
பெரும்பாலான எப்பாக்சைடுகள் பலபடியாவது போல, டெட்ராகுளோரோயெத்திலீன் ஆக்சைடு பலபடியாகாது.

பாதரசம்(II) குளோரைடு வினையூக்கியின் முன்னிலையில் டெட்ராகுளோரோயெத்திலீன் ஆக்சைடு மெத்தனாலுடன் வினைபுரிகிறது. இவ்வினையில் மெத்தில்முக்குளோரோ அசிட்டேட்டும் ஐதரசன் குளோரைடும் உருவாகின்றன:

:C2Cl4O + CH3OH -> CH3O(CO)CCl3 + HCl 

மெத்தனாலிக் பொட்டாசியம் ஐதராக்சைடுடன் டெட்ராகுளோரோயெத்திலீன் ஆக்சைடு வினைபுரிந்து பொட்டாசியம் ஆக்சலேட்டைக் கொடுக்கிறது. இது நீர்த்த அமிலம் அல்லது காரக் கரைசல்களால் மெதுவாக சிதைந்து, கார்பன் மோனாக்சைடு, கார்பன் டை ஆக்சைடு மற்றும் ஐதரசன் குளோரைடு ஆகியவற்றைக் கொடுக்கிறது.  இடைநிலை ஆக்சாலில் குளோரைடு மேலும் சிதைவடைவது இதற்கு காரணமாக இருக்கலாம்.

## இதையும் காண்க
*குளோரோயெத்திலீன் ஆக்சைடு

## மேற்கோள்கள்


பகுப்பு:எப்பாக்சைடுகள்
பகுப்பு:கரிமகுளோரைடுகள்
இலிங்கபுரம்

**இலிங்கபுரம்**  (Lingapuram)  என்பது இந்திய மாநிலமான ஆந்திராவின் பாலநாடு மாவட்டத்தில் உள்ள ஒரு கிராமமாகும். இக்கிராமம் குண்டூர் வருவாய் பிரிவின் அமராவதி மண்டலத்தில் அமைந்துள்ளது. இலிங்கபுரம் கிராமம் ஆந்திரப் பிரதேச தலைநகர் மண்டலத்தின் ஒரு பகுதியாக ஆந்திரப் பிரதேச தலைநகர் மண்டல மேம்பாட்டு ஆணையத்தின் அதிகார வரம்பின் கீழ் செயல்படுகிறது.

## புவியியல்
இலிங்கபுரம் அமராவதி மண்டல தலைமையகத்தின் தென்மேற்கில், 16.45 °வ 80.37 °கி/ என்ற அடையாள ஆள்கூறுகளில்  582 எக்டேர் (1,440 ஏக்கர்) பரப்பளவில் பரவியுள்ளது.

## மக்கள்தொகை
2011 ஆம் ஆண்டு மேற்கோள்ளப்பட்ட இந்திய மக்கள் தொகை கணக்கெடுப்பின்படி, இலிங்கபுரத்தின்  மக்கள் தொகை 4,068 ஆகும். அப்போதைய மொத்த மக்கள் தொகையில், 2,008 ஆண்களும் 2,058 பெண்களும் இருந்தனர். பாலின விகிதம் 1000 ஆண்களுக்கு 1026 பெண்கள் என்ற விகிதத்தில் இருந்தது. 0 முதல் 6 வயதுக்குட்பட்டவர்களாக  480 குழந்தைகள் இருந்தனர். குழந்தைகள் பாலின விகிதம் 1000 சிறுவர்களுக்கு 959 சிறுமிகள் என்ற அளவிலும் சராசரி கல்வியறிவு விகிதம் 2,041 கல்வியறிவு பெற்றவர்களுடன் 56.95% ஆக இருந்தது. 

## அரசும் அரசியலும்
இலிங்கபுரம்  கிராமம் பஞ்சாயத்து ராச்சு நிறுவனங்களின் இடைநிலை மட்டத்தில் *அமராவதி மண்டல் பரிசத்தால்* நிர்வகிக்கப்படுகிறது.

## கல்வி
2018 -2019 ஆம் கல்வியாண்டிற்கான பள்ளி தகவல் அறிக்கையின்படி, இலிங்கபுரம் கிராமத்தில் மொத்தம் 4 ஊராட்சி ஒன்றியங்கள் இருந்தன.

## மேற்கோள்கள்

பகுப்பு:பாலநாடு மாவட்டத்திலுள்ள கிராமங்கள்
பேதோங்தான் சினவத்ரா

**பேதோங்தான் சினவத்ரா** (*Paetongtarn Shinawatra*, ; Phaethongthan Chinnawat; பிறப்பு: 21 ஆகத்து 1986) என்பவர் தாய்லாந்து அரசியல்வாதியும் தொழிலதிபரும் ஆவார். இவர் 2024 ஆகத்து முதல் தாய்லாந்துப் பிரதமராகப் பதவியில் உள்ளார். 2023 ஆம் ஆன்டு முதல் புவா தாய் கட்சித் தலைவராகவும் இருந்து வருகிறார். சினவத்ரா அரசியல் குடும்பத்தின் ஓர் உறுப்பினரான இவர், 2001 முதல் 2006 வரை பிரதமராகப் பணியாற்றிய தக்சின் சினவத்ராவின் இளைய மகளும், 2011 முதல் 2014 வரை பிரதமராக இருந்த யிங்லக் சினவத்ராவின் மருமகளும் ஆவார். தாய்லாந்து வரலாற்றில் மிக இளம் வயதில் பிரதமராக பதவியேற்றவரும், இரண்டாவது பெண் பிரதமரும் ஆவார்.

2024 ஆகத்து 14 அன்று தாய்லாந்தின் அரசியலமைப்பு நீதிமன்றத்தால் சிரெத்தா தவசின் பிரதமர் பதவியில் இருந்து நீக்கப்பட்டதைத் தொடர்ந்து, அவருக்குப் பின் பேதோங்தான் சினவத்ரா புவா தாய் கட்சியால் பரிந்துரைக்கப்பட்டார். அவரது நியமனம் ஆகத்து 16 அன்று நாடாளுமன்றத்தால் அங்கீகரிக்கப்பட்டது.

## மேற்கோள்கள்

பகுப்பு:1986 பிறப்புகள்
பகுப்பு:வாழும் மக்கள்
பகுப்பு:தாய்லாந்து அரசியல்வாதிகள்
பகுப்பு:பெண் பிரதமர்கள்
சிறீ பொட்டி சிறீராமுலு பேருந்து நிலையம்

**சிறீ பொட்டி சிறீராமுலு பேருந்து நிலையம்** (*Sri Potti Sriramulu bus station*) ஆந்திரப் பிரதேசத்தின் மேற்கு கோதாவரி மாவட்டத்தில் உள்ள 46 மண்டலங்களில் ஒன்றான பாலகொல்லு நகரத்தில் அமைந்துள்ளது. இப்பேருந்து நிலையம் ஆந்திர பிரதேச மாநில சாலை போக்குவரத்து கழகத்திற்கு சொந்தமானதாகும். மாவட்டத்தில் உள்ள முக்கிய பேருந்து நிலையங்களில் இதுவும் ஒன்றாகும். மாவட்டத்தில் உள்ள அனைத்து நகரங்கள், கிராமங்கள் மற்றும் மாநிலத்திற்கு அருகிலுள்ள நகரங்களுக்கும் இங்கிருந்து பேருந்து சேவைகள் உள்ளன.

## படக்காட்சியகம்

File:Palakollu bus station phase 1 platforms.jpg|பாலகொல்லு பேருந்து நிலையம் நிலை 1 நடைமேடைகள்


## மேற்கோள்கள்

பகுப்பு:பாலகொல்லு
பகுப்பு:மேற்கு கோதாவரி மாவட்டம்
கோபால்ட் ஓலியேட்டு

**கோபால்ட் ஓலியேட்டு** (*Cobalt oleate*) என்பது Co(C18H33O2)2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம கோபால்ட்டு சேர்மமாகும். முனைவற்ற கரைப்பான்களில் கோபால்ட் ஓலியேட்டு சேர்க்கப்படும்போது, ​​இதன் பாகுத்தன்மை விரைவாக அதிகரிக்கிறது. பின்னர் காலப்போக்கில் தொடர்ந்து படிப்படியாக அதிகரித்து வருகிறது. இந்த அசாதாரண பாகுத்தன்மை விளைவு கரைப்பான் மூலக்கூறுகளுடன் பலவீனமான அணைவுச் சேர்மத்தை உருவாக்குவதால் ஏற்படுகிறது.

## தயாரிப்பு
கோபால்ட்(II) குளோரைடுடன் சோடியம் ஓலியேட்டைத் சேர்த்து 70 பாகை செல்சியசு வெப்பநிலைக்கு சூடுபடுத்தினால்  கோபால்ட் ஓலியேட்டு உருவாகும்

:2NaC18H33O2 + CoCl2 -> 2NaCl + Co(C18H33O2)2 

## மேற்கோள்கள்


பகுப்பு:கோபால்ட்(II) சேர்மங்கள்
பகுப்பு:கரிமகோபால்ட் சேர்மங்கள்
பரமகன்ச மண்டலி

**பரமகன்ச மண்டலி** (*Paramahansa Mandali*) என்பது 1849 ஆம் ஆண்டில் பம்பாயில் நிறுவப்பட்ட ஒரு இரகசிய சமூக-மதக் குழுவாகும், மேலும் இது 1844 ஆம் ஆண்டில் சூரத்தில் கண்டுபிடிக்கப்பட்ட மானவ் தர்ம சபாவுடன் நெருக்கமான தொடர்பையுடையது. இது துர்காராம் மெஹ்தாஜி, தடோபா பாண்டுரங் மற்றும் அவரது நண்பர்கள் குழுவால் தொடங்கப்பட்டது. மானவ் தர்ம சபாவை விட்டு வெளியேறிய பிறகு தடோபா பாண்டுரங் இந்த அமைப்பின் தலைமையை ஏற்றார். 1848 ஆம் ஆண்டில் மானவ் தர்ம சபாவிற்காக தர்ம விவேச்சனிலும், பரமஹன்ச மண்டலிக்காக "பரமஹன்ஸிக் பிரம்ம்யாதர்மாவிலும்" தனது கொள்கைகளை கோடிட்டுக் காட்டினார். இது ஒரு இரகசிய சமூகமாக செயல்பட்டது.1860-ஆம் ஆண்டில் அதன் இருப்பு வெளிப்படுத்தப்பட்டது அதன் அழிவை விரைவுபடுத்தியது என்று நம்பப்படுகிறது.

இது 1849 ஆம் ஆண்டில் நிறுவப்பட்ட மகாராட்டிராவின் முதல் சமூக-மத அமைப்பாகும். இந்த மாண்ட்லியின் நிறுவனர்கள் ஒரே கடவுளை நம்பினர். இவர்கள் முதன்மையாக சாதி விதிகளை மீறுவதில் ஆர்வமாக இருந்தனர். இவர்களின் கூட்டங்களில் தாழ்த்தப்பட்ட சாதியினரால் சமைக்கப்பட்ட உணவை உறுப்பினர்கள் எடுத்துக் கொண்டனர். பெண்கள் கல்வி மற்றும் விதவை மறுமணத்தையும் மண்டலி ஆதரித்தது.

## மேலும் காண்க

* இரகசிய சமூகம்

## மேற்கோள்கள்

பகுப்பு:மகாராட்டிர வரலாறு
பென்சியாங்கான் மக்களவைத் தொகுதி

**பென்சியாங்கான் மக்களவைத் தொகுதி** (மலாய்: *Kawasan Persekutuan Pensiangan*; ஆங்கிலம்: *Pensiangan Federal Constituency*; சீனம்: 联邦选区除草) என்பது மலேசியா, சபா, உட்பகுதி பிரிவு; நாபாவான் மாவட்டத்தில் அமைந்துள்ள ஒரு மக்களவைத் தொகுதி (**P182**) ஆகும்.

பென்சியாங்கான் மக்களவைத் தொகுதி 1984-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1986-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1986-ஆம் ஆண்டில் இருந்து பென்சியாங்கான் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

## நாபாவான் மாவட்டம்

நாபாவான் மாவட்டம் என்பது சபா மாநிலம், உட்பகுதி பிரிவில் உள்ள ஒரு மாவட்டம் ஆகும். இந்த மாவட்டத்தின் தலைநகரம் நாபாவான் நகரம். பென்சியாங்கான் மாவட்டம் *(Pensiangan District)* என முன்பு அறியப்பட்ட இந்த மாவட்டம் 2004-ஆம் ஆண்டில் நாபாவான் மாவட்டம் என்று மறுபெயரிடப்பட்டது.

நாபாவான் மாவட்ட நிர்வாகத்தின் வரலாறு 1957-ஆம் ஆண்டில் தொடங்கியது. அந்த ஆண்டில்தான் நாபாவானில் இருந்து தெற்கே 114 கிலோமீட்டர் தொலைவில் உள்ள பென்சியாங்கானில், நாபாவான் மாவட்டத்திற்குச் சொந்தமான மாவட்ட அலுவலகம் கிடைத்தது. 

### பென்சியாங்கான் மாவட்டம்

அந்தக் காலக் கட்டத்தில், பென்சியாங்கான் பகுதியில் சாலைகள் இல்லாததால், படகு அல்லது குதிரை மூலம் மட்டுமே போக்குவரத்துகள் இருந்தன. எனவே பென்சியாங்கான் மாவட்ட அதிகாரிகள் தங்கள் கடமைகளைச் செய்ய குதிரைகளில் சென்றனர். 

1957-ஆம் ஆண்டின் தொடக்கக் காலத்தில் முதல் மாவட்ட அதிகாரியாக  ஐ.சி. பெக் *(I.C. Peck)* என்பவர் நியமிக்கப்பட்டார். 1974-ஆம் ஆண்டில், நாபாவான் மாவட்ட அலுவலகத்தின் நிர்வாகம், புதிதாக நிறுவப்பட்ட அலுவலகத்திற்கு மாற்றப்பட்டது.

## பென்சியாங்கான் மக்களவைத் தொகுதி

## தேர்தல் முடிவுகள்

## மேற்கோள்கள்

## மேலும் காண்க
* நாபாவான் மாவட்டம் 
* 18-அம்ச உடன்படிக்கை
* மலேசிய அவசரகால அறிவிப்பு 2021
* மலேசிய அரசியல் நெருக்கடி 2020-2022
* மலேசிய அரசியல் கட்சிகள்
* மலேசியத் தேர்தல் தொகுதிகள்

## வெளி இணைப்புகள்

பகுப்பு:சபா நாடாளுமன்றத் தொகுதிகள்
கன்னோஜ் மக்களவைத் தொகுதி

**கன்னோஜ் மக்களவைத் தொகுதி** (*Kannauj Lok Sabha constituency*) என்பது உத்தரப்பிரதேசத்தில் உள்ள 80 மக்களவை தொகுதிகளுள் ஒன்றாகும்.

## சட்டமன்றப் பிரிவுகள்

## நாடாளுமன்ற உறுப்பினர்கள்

^ இடைத்தேர்தல்

## தேர்தல் முடிவுகள்
### 2024

## மேலும் காண்க
* கன்னோசி
* மக்களவை தொகுதிகளின் பட்டியல்

## வெளி இணைப்புகள்
* 1971 முதல் 2014 வரை நடைபெற்ற கன்னோஜ் மக்களவைத் தேர்தல் முடிவுகள்

## மேற்கோள்கள்
* http://www.indiapress.org/election/archives/lok11/biodata/11up50.php

பகுப்பு:உத்தரப் பிரதேச மக்களவைத் தொகுதிகள்
தாமிரம் சாலிசிலேட்டு

**தாமிரம் சாலிசிலேட்டு** (*Copper salicylate*) என்பது தாமிரம்(II) அயனியும் சாலிசிலேட்டும் சேர்ந்த சேர்மங்களைக் குறிக்கும். தாமிரம் சாலிசிலேட்டு பல சேர்மங்களைக் கொண்ட கலவைகளின் வரம்பை விவரிக்கிறது. அவை பொதுவாக நீல நிறத்தில் இருக்கும். எளிய தாமிர சாலிசிலேட்டு இனங்களில் பின்வருவன அடங்கும்:

:*Cu(O2C6H4OH)2(H2O)2·H2O

:*Cu2(2O2C6H4OH)4(H2O)2·L) (L = பலதரப்பட்ட கரைப்பான்)

தாமிர(II) சாலிசிலேட்டுகளின் பல கூட்டுசேர் பொருள்கள்  அமீன்கள் மற்றும் நேரியல்-பல்லினவளைய ஈந்தணைவிகளுடன் அறியப்படுகின்றன.

## மேற்கோள்கள்

பகுப்பு:செப்பு சேர்மங்கள்
பகுப்பு:சாலிசிலேட்டுகள்
பகுப்பு:கரிமச் சேர்மங்கள்
தம்பட்டி

thumb|தம்பட்டி
**தம்பட்டி** (*Thambatty*) என்பது இந்தியாவின் தமிழ்நாட்டில் உள்ள உதகமண்டத்திலிருந்து 11 கி. மீ. தொலைவில் உள்ள ஒரு மலைக் கிராமமாகும். இது மலைகள் மற்றும் தேயிலைத் தோட்டங்களால் சூழப்பட்டுள்ளது. நல்ல பயிர்களைக் கொண்ட தேயிலைத் தோட்டங்கள், செம்புற்று வயல்கள் மற்றும் காய்கறி சாகுபடி தோட்டங்கள் இந்தக் கிராமத்தில் உள்ளன. இயற்கைக்கு அழகு மிகுந்த இங்குத் திரைப்பட படப்பிடிப்புகள் பல நடந்துள்ளன.

கிராமத்தின் மையப்பகுதியில் கோவில்கள் உள்ளன. ஒவ்வொரு ஆண்டும் மக்கள் தம்பட்டியில் வசந்தகால திருவிழாவான மாரியம்மன் கோவிலில் ஹப்பாவைக் கொண்டாடுகிறார்கள். கல்வி மற்றும் வேலைக்காக இந்தியாவிலும் உலகிலும் சிதறிக்கிடந்த தம்பட்டியினர் இந்த திருவிழாவைக் கொண்டாடத் திரும்புகின்றனர். வழிபாடு மற்றும் கடவுளின் ஆசீர்வாதங்களுக்குப் பிறகு, இந்த ஹப்பா படுகா பாடல்கள், மசுதி படகா நடனம், படகா நாடகம், சுவையான உணவு மற்றும் பானங்கள் மற்றும் சமுதாய விழாவாகக் கொண்டாடுகின்றனர். வீட்டில் தயாரிக்கப்படும் உணவுகளான "துபடிட்டு" (மைதா மற்றும் நெய்யில் தயாரிக்கப்படும் "ரவா லட்டு", கலவை, வடை பாயசம் போன்றவை) இந்த திருவிழாவின் போது சிறப்பு வாய்ந்தவை.

## கல்வி

* ஊராட்சி ஒன்றிய நடுநிலைப் பள்ளி

## மேற்கோள்கள்

பகுப்பு:நீலகிரி மாவட்டத்திலுள்ள ஊர்களும் நகரங்களும்
பிலிப்பீனிய பருந்து கழுகு

**பிலிப்பீனிய பருந்து கழுகு** (*Philippine hawk-eagle*) அல்லது **வடக்கு பிலிப்பீனிய பறவை கழுகு** (*Nissetus philippensis-நிசேட்டசு பிலிப்பென்சிசு*) என்பது *அசிபிட்ரிடே* குடும்பத்தைச் சேர்ந்த ஒரு பறவை சிற்றினமாகும். பல வகைப்பாட்டியல் வல்லுநர்கள் பின்சுகர் பருந்து கழுகு எனும் துணையினத்தைச் சிற்றின நிலைக்கு உயர்த்தியதாகக் கருதுகின்றனர். இது பிலிப்பீன்சில் மட்டுமே காணப்படும் அகணிய உயிரி ஆகும். இதன் இயற்கையான வாழிடம் வெப்ப மண்டல ஈரமான தாழ் நிலக் காடுகள் ஆகும். இது வாழிட இழப்பு மற்றும் வேட்டையாடல் ஆகியவற்றால் அச்சுறுத்தப்படுகிறது.
## விளக்கம்
பிலிப்பீனிய பருந்து கழுகு என்பது அடர் பழுப்பு நிற மேல் இறகுகள் மற்றும் வெளிர் பழுப்பு வயிறு கொண்ட ஒரு பெரிய கொன்றுண்ணிப் பறவை ஆகும். தலை மற்றும் மார்பு பகுதிகள் கோடுகளும் கீழ் வயிற்றுப் பகுதியில் பட்டையும் காணப்படும். இந்தச் சிற்றினம் ஒரு வெளிப்படையான பின்னோக்கிய முகட்டினைக் கொண்டுள்ளன. இளம் பருவப் பருந்துகள் வெளிர் நிறத்தில் உள்ளன. "வீக் விக்!" அல்லது "வீக்!" என்று உச்சத்தில் குரல் எழுப்பும்.

## வாழிடம்
பிலிப்பீனிய பருந்து கழுகு முதன்மை மற்றும் இரண்டாம் நிலை காடுகளில் வாழ்கிறது. அவ்வப்போது தாழ் நிலங்களிலிருந்து மலைச் சரிவுகள் மற்றும் சாகுபடி நிலங்களில் காணப்படும். பெரும்பாலான பதிவுகள் கடல் மட்டத்திலிருந்து 1,000 மீட்டருக்கும் கீழான இடங்களில் இருப்பதாகக் கூறுகின்றன.

## பாதுகாப்பு
பன்னாட்டு இயற்கைப் பாதுகாப்புச் சங்கத்தின் செம்பட்டியலில் பிலிப்பீனிய பருந்து கழுகு அருகிய இனமாக மதிப்பிட்டுள்ளது. இதன் எண்ணிக்கை 400 முதல் 600 முதிர்ச்சியடைந்த பறவைகள் என்று மதிப்பிடப்பட்டுள்ளது. இதன் எண்ணிக்கை இன்னும் குறைந்து வருகிறது. இந்தச் சிற்றினத்தின் முக்கிய அச்சுறுத்தல், மரங்களை வெட்டுதல், விவசாய மாற்றம் மற்றும் சுரங்க நடவடிக்கைகள் ஆகியவற்றின் விளைவாக வன வாழ்விடங்களை மொத்தமாக அகற்றுவதன் மூலம் ஏற்படும் வாழ்விட இழப்பு ஆகும். இது உணவு மற்றும் செல்லப்பிராணி வர்த்தகத்திற்காக வேட்டையாடப்படுகிறது.

இது மகிலிங் மலைத் தேசியப் பூங்கா, இசாரோக் மலைத் தேசியப் பூங்கா, கல்பாரியோ-படபாத் இயற்கை பூங்கா, வடக்கு சியரா மாட்ரே இயற்கை பூங்கா மற்றும் பதான் தேசியப் பூங்கா உள்ளிட்ட சில பாதுகாக்கப்பட்ட பகுதிகளில் காணப்படுகிறது. இருப்பினும், பிலிப்பீன்சின் பெரும்பாலான பகுதிகளைப் போலவே, மரம் வெட்டுதல் மற்றும் வேட்டையாடுதல் ஆகியவற்றிலிருந்து பாதுகாப்பு மற்றும் அமலாக்கம் குறைவாக உள்ளது. 

முன்மொழியப்பட்ட பாதுகாப்பு நடவடிக்கைகளில் இனங்கள் அறியப்பட்ட பகுதியில் ஆய்வுகள் மற்றும் முறையான பாதுகாப்பை முன்மொழிவது அடங்கும். உயிரினங்களின் சூழலியல், குறிப்பாக வரம்பின் அளவு மற்றும் உலகளாவிய எண்ணிக்கை மதிப்பீட்டைத் தெரிவிக்கவும், வாழ்விட துண்டாக்கத்தின் தாக்கத்தை மதிப்பிடவும் உதவும் சிதறல் திறனைப் பற்றி ஆய்வு தேவைப்படுகின்றது. வேட்டையாடுதல் மற்றும் வர்த்தகத்தைக் கட்டுப்படுத்த ஏற்படுத்தப்பட்ட சட்டங்களை மிகவும் திறம்பட அமல்படுத்துவதை ஊக்குவித்தல். பிலிப்பீன்சில் காடுகளின் இழப்பை மதிப்பீடு செய்து, இனங்களின் வீழ்ச்சியின் விகிதம் மற்றும் இதன் மக்கள்தொகையினை அளவிடவும், உள்ளூர் மக்களை நேர்காணல் செய்வதன் மூலமும் வனவிலங்கு சந்தைகளுக்குச் செல்வதன் மூலமும் வேட்டை மற்றும் வர்த்தகத்தை ஆராய்ச்சியினை மேற்கொள்ள முன்மொழிவு தெரிவிக்கப்பட்டுள்ளது.

## மேற்கோள்கள்

## வெளி இணைப்புகள்

*BirdLife Species Factsheet.

பகுப்பு:கழுகுகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
இசுட்ரோன்சியம் புரோமைடு

**இசுட்ரோன்சியம் புரோமைடு** (*Strontium bromide*) என்பது SrBr2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். அறை வெப்பநிலையில் இசுட்ரோன்சியம் புரோமைடு வெள்ளை நிறத்துடன்  மணமற்ற, படிக தூளாகக் காணப்படுகிறது. இசுட்ரோன்சியம் புரோமைடு சுடர் சோதனையில் பிரகாசமான சிவப்பு நிறத்தை அளிக்கிறது. இதனால் இசுட்ரோன்சியம் அயனிகளின் இருப்பு நிருபிக்கப்படுகிறது. இச்சேர்மம் எரிப்புப் பயன்பாடுகளையும் சில மருந்து பயன்பாடுகளையும் கொண்டுள்ளது.

## தயாரிப்பு
இசுட்ரோன்சியம் ஐதராக்சைடுடன் ஐதரோபுரோமிக் அமிலத்தைச் சேர்த்து வினைபுரியச் செய்தால் இசுட்ரோன்சியம் புரோமைடு உருவாகும்.

:Sr(OH)2 + 2 HBr → SrBr2 + 2 H2O

மாறாக இசுட்ரோன்சியம் கார்பனேட்டும் இசுட்ரோன்சியம் மூலமாகப் பயன்படுத்தப்படுவதுண்டு.

:SrCO3 + 2 HBr → SrBr2 + H2O + CO2(வாயு)

இந்த வினைகள் இசுட்ரோன்சியம் புரோமைடின் (SrBr2·6H2O) அறுநீரேற்றைக் கொடுக்கின்றன. இந்நீரேற்று  89 °செல்சியசு வெப்பநிலையில் சிதைவடைந்து இருநீரேற்றாக (SrBr2·2H2O) சிதைகிறது. 180 °செல்சியசு வெப்பநிலையில் நீரற்ற SrBr2 பெறப்படுகிறது.

## கட்டமைப்பு
அறை வெப்பநிலையில், இசுட்ரோன்சியம் புரோமைடு ஒரு நாற்கோணக அலகு செல் மற்றும் P4/n என்ற இடக்குழுவும் கொண்ட படிக அமைப்பை ஏற்றுக்கொள்கிறது. இந்த கட்டமைப்பு α-SrBr2 வடிவம் குறிப்பிடப்படுகிறது மற்றும் EuBr2, USe2 கட்டமைப்புகளுடன் ஒத்த கட்டமைப்பைக் கொண்டுள்ளது. ஆரம்பத்தில் இசுட்ரோன்சியம் புரோமைடின் கட்டமைப்பு PbCl2 வகையைச் சேர்ந்ததாக தவறாகப் புரிந்து கொள்ளப்பட்டது. ஆனால் இது பின்னர் சரி செய்யப்பட்டது.

சுமார் 920 கெல்வின் (650 °செல்சியசு) வெப்பநிலையில் α-SrBr2 கனசதுர புளோரைட்டு கட்டமைப்பை ஏற்றுக்கொண்டு  β-SrBr2 என்ற மிகக் குறைவான வரிசைப்படுத்தப்பட்ட கட்டத்திற்கு முதல்-வரிசை வினைக்கு உட்பட்டு திண்ம-திண்ம நிலை மாற்றத்திற்கு உட்படுகிறது. இசுட்ரோன்சியம் புரோமைடின் பீட்டா கட்டமானது, புரோமைடு துணை அணிக்கோவையில்  உள்ள விரிவான கோளாறு காரணமாக அதிக அயனி கடத்துத் திறன் கொண்டுள்ளது. 930 கெல்வின் (657 °செல்சியசு) வெப்பநிலையில் இசுட்ரோன்சியம் புரோமைடு உருகும்.

## படக் காட்சியகம்

File:Strontium-bromide-xtal-3D-sf.png|α-வடிவ இசுட்ரோன்சியம் புரோமைடு சேர்மத்தில் இசுட்ரோன்சியம் மற்றும் புரோமின் அயனிகளின் பொதிவுகள் மாதிரி
File:Strontium-bromide-xtal-Sr1-coordination-view-2-3D-bs-17-25.png|படிகவியல் சார்பற்ற இசுட்ரோன்சியம் அணு எண் 1 இன் சிதைந்த சதுர எதிர்ப்பட்டக ஒருங்கிணைப்பு வடிவியல்
File:Strontium-bromide-xtal-Sr2-coordination-view-2-3D-bs-17-25.png|இசுட்ரோன்சியம் அணு எண் 2 இன் சதுர எதிர் பட்டக மூலக்கூற்று வடிவியல்
File:Strontium-bromide-xtal-Br1-coordination-3D-bs-17-25.png|புரோமின் அணு 1 இன் தட்டையான நான்முகி ஒருங்கிணைப்பு 
File:Strontium-bromide-xtal-Br2-coordination-3D-bs-17-25.png|புரோமின் அணு 2 இன் உருக்குலைந்த நான்முகி வடிவம் 
File:Strontium-bromide-xtal-Br3-coordination-3D-bs-17-25.png|புரோமின் அணு 3 இன் நாற்கோணக மூலக்கூற்று வடிவியல் 
File:Strontium-bromide-xtal-Br4-coordination-3D-bs-17-25.png| புரோமின் அணு 4 இன் நாற்கோணக மூலக்கூற்று வடிவியல் 


## மேற்கோள்கள்

* http://www.webelements.com/

பகுப்பு:இசுட்ரோன்சியம் சேர்மங்கள்
பகுப்பு:புரோமைடுகள்
பகுப்பு:கார மண் உலோக ஆலைடுகள்
அந்தமான் வாத்து

**அந்தமான் வாத்து** (*அனாசு அல்போகுலாரிசு*) என்பது வங்காள விரிகுடாவில் உள்ள அந்தமான் தீவுக்கூட்டத்தில் காணப்படும் ஒரு வாத்து சிற்றினமாகும். இந்தச் சிற்றினம் முன்பு சுந்தா வாத்தின் துணையினமாகக் கருதப்பட்டது.

## வகைப்பாட்டியல்
அந்தமான் வாத்து குறித்து முதல் முறையான விளக்கம் 1873ஆம் ஆண்டில் இங்கிலாந்து பறவையியலாளர் ஆலன் ஆக்டவியன் ஹியூம் என்பவரால் *மாரேகா அல்போகுலாரிசு* என்ற இருசொற் பெயரில் பதிவுச்செய்யப்பட்டது. இது இப்போது *அனாசு* பேரினத்தில் உள்ள பல வாத்துச் சிற்றினங்களுடன் வைக்கப்பட்டுள்ளது. இது முன்பு இந்தோனேசியாவில் காணப்படும் சுந்தா வாத்து (*அனாசு கிபரிப்ரான்சு*) சிற்றினத்தின் துணையினமாக கருதப்பட்டது.

## விளக்கம்
இந்த சிற்றினம் அடர் பழுப்பு நிறத்தில் பஃபி அடையாளங்களுடன் உள்ளது. கண் மற்றும் தொண்டை வெளிர் நிறத்தில் இருக்கும், கண்ணைச் சுற்றி வெள்ளை வளையம் காணப்படும். இதன் அலகு நீல சாம்பல் நிறத்திலும் கருவிழி சிவப்பு நிறத்திலும் உள்ளது.

## பரவலும் வாழிடமும்
அந்தமான் தீவுகள் (இந்தியா) மற்றும் கோக்கோ தீவு (மியான்மர்) ஆகியவற்றில் அந்தமான் வாத்து காணப்படுகிறது. இவை உள்நாட்டுக் குளங்கள் மற்றும் சதுப்பு நிலங்கள் மற்றும் கடற்காயல்களில் காணப்படுகின்றன. 1995-98-இல் நடத்தப்பட்ட ஒரு கணக்கெடுப்பில் 500 முதல் 600 வாத்துக்கள் இருப்பதாக மதிப்பீடு செய்யப்பட்டது. மேலும் 674 வாத்துக்கள் உள்ளது 2005-இல் கணக்கிடப்பட்டது. கடந்த சில தசாப்தங்களாக இவற்றின் எண்ணிக்கை அதிகரித்து வருகிறது. 2014ஆம் ஆண்டில் 1,000க்கும் மேற்பட்ட எண்ணிக்கையிலான வாத்துகள் காணப்படுவதாக மதிப்பிடப்பட்டது.

## நடத்தை
இவை இரவில் நெல் வயல்களில் இரைத்தேடுகின்றன. இதன் இனப்பெருக்க காலம் சூலை முதல் அக்டோபர் வரையும் நாணல் திட்டுகளில் கூடுகள் கட்டும் பழக்கத்தினையும் கொண்டுள்ளன. கூடு புற்களை கொண்டு கட்டப்படுகிறது. இதில் சுமார் ஒன்பது முட்டைகள் வரை இடுகின்றன. இவை முன்பு மரப் பொந்துகளில் இனப்பெருக்கம் செய்வதாகக் கருதப்பட்டன. ஆனால் சமீபத்திய ஆய்வுகளில் எந்த ஆதாரமும் இது தொடர்பாகக் கிடைக்கவில்லை. இவை முக்கியமாக மெல்லுடலிகள் மற்றும் கணுக்காலிகளை உணவாகக் கொள்கின்றன.

## மேற்கோள்கள்
 

இடது|thumb|950x950px|ஓக்ராப்ராஜ் ஈரநிலங்களில் அந்தமான் வாத்துக் கூட்டம்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பகுப்பு:வாத்துகள்
கே. எம். ஜார்ஜ்

**கே. எம். ஜார்ஜ்** (*K. M. George*) (18 ஜனவரி 1919-11 டிசம்பர் 1976) கேரள மாநிலத்தைச் சேர்ந்த இந்திய அரசியல்வாதி ஆவார். இவர் இந்தியா அரசியல் கட்சியான கேரள காங்கிரசின் நிறுவனர் தலைவர்.
[thumb|கேரள காங்கிரசு கட்சியின் தலைவரும் மற்றும் கே. எம். ஜார்ஜின் மகனுமான [பிரான்சிசு ஜார்ஜ் (அரசியல்வாதி)|பிரான்சிஸ் ஜார்ஜ்.]]
கே. எம். ஜார்ஜ் இந்திய தேசிய காங்கிரசு கட்சியில் தனது அரசியல் வாழ்க்கையைத் தொடங்கினார். 1964இல் பி. டி. சாக்கோ இறந்த பிறகு, கொந்தளிப்பான சூழ்நிலையில், கே. எம். ஜார்ஜ் தலைமையில் 15 சட்டமன்ற உறுப்பினர்கள் காங்கிரஸ் கட்சிக்கு அளித்த ஆதரவை விலக்கிக் கொண்டு, சட்டசபையில் ஒரு தனி குழுவாக அமர்ந்து, ஆர். சங்கர் அமைச்சரவையை கவிழ்த்த்னர். பின்னர், கோட்டயத்தில் இவரது தலைமையில் கேரள காங்கிரசு என்ற புதிய அரசியல் கட்சியை உருவாக்கினர்.

## சொந்த வாழ்க்கை
ஜார்ஜ் 1919 ஜனவரி 18 அன்று மூவாற்றுப்புழை என்ற ஊரில் பிறந்தார். மார்த்தம்மா படிஞ்சரேக்கரா என்பவரை மணந்த இவருக்கு ஐந்து குழந்தைகள் உள்ளனர். அவர்களில் ஒருவர் கே. பிரான்சிஸ் ஜார்ஜ், இந்திய நாடாளுமன்றத்தில் இரண்டு முறை இடுக்கி மக்களவைத் தொகுதியை பிரதிநிதித்துவப்படுத்தியுள்ளார். ஜார்ஜ் 1976 டிசம்பர் 11 அன்று செ. அச்சுத மேனனின் அமைச்சரவையில் அமைச்சராக பணியாற்றியபோது இறந்தார்.

## மேற்கோள்கள்

பகுப்பு:கேரளத்தைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:1976 இறப்புகள்
பகுப்பு:1919 பிறப்புகள்
பிரான்சிசு ஜார்ஜ் (அரசியல்வாதி)

**கே. பிரான்சிஸ் ஜார்ஜ்** (**K. Francis George)  ஓர் இந்திய அரசியல்வாதியான இவர்** கேரள காங்கிரசு கட்சி உறுப்பினராக உள்ளார்.  தற்போது கோட்டயம் மக்களவைத் தொகுதியைப் பிரதிநிதித்துவப்படுத்தி 18வது மக்களவையில் உறுப்பினராக உள்ளார். கேரளாவின் இடுக்கி மக்களவைத் தொகுதியை பிரதிநிதித்துவப்படுத்தும் பதின்மூன்றாவது  மற்றும் பதினான்காவது மக்களவை உறுப்பினராக இருந்தார். இவர் முன்பு கேரள காங்கிரசு (எம். ஐ. ஏ) மற்றும் தனது முன்னாள் கட்சியான ஜனதிபதியா கேரள காங்கிரசின் தலைவராக இருந்தார்.

## அரசியல் வாழ்க்கை
2016 சட்டமன்றத் தேர்தலுக்கு முன்பு, இவர் கேரள காங்கிரசை விட்டு வெளியேறி, ஜனாதிபதியா கேரள காங்கிரசு என்ற புதிய கட்சியை உருவாக்கினார். இந்தக் கட்சி இடதுசாரி ஜனநாயக முன்னணியுடன் இணைந்தது. மேலும் இவர் 2016 கேரள சட்டமன்றத் தேர்தலில் இடுக்கி தொகுதியில் போட்டியிட்டார். இருப்பினும் தேர்தலில் தற்போதைய சட்டமன்ற உறுப்பினர் ரோஷி அகஸ்டைனிடம் தோல்வியடைந்தார். 2020 ஆம் ஆண்டில், இவர் ஜனாதிபதியா கேரள காங்கிரசை விட்டு வெளியேறி மீண்டும் கேரள காங்கிரசில் சேர்ந்தார். 2021 தேர்தலில் இடுக்கி தொகுதியில் இருந்து ஐக்கிய ஜனநாயக முன்னணியின் வேட்பாளராகப் போட்டியிட்டார். ஆனால் மீண்டும் ரோஷி அகஸ்டினிடம் தோல்வியடைந்தார்.

பிரான்சிஸ் ஜார்ஜ், வெளிநாட்டுக் கொள்கை, பாதுகாப்பு, தொழில் மற்றும் வர்த்தகம் தொடர்பான நாடாளுமன்றக் குழுக்களில் இருந்துள்ளார். கோட்டயம் நாடாளுமன்றத் தொகுதிக்கான ஐக்கிய ஜனநாயகக் கூட்டணி வேட்பாளராக போட்டியிட்ட இவர் வெற்றி பெற்றார்.

## சொந்த வாழ்க்கை
பிரான்சிஸ் பெங்களூரில் உள்ள கிறிஸ்து கல்லூரியில் பட்டம் பெற்றார். திருவனந்தபுரத்தில் உள்ள சட்ட அகாதமியில் சட்டத்தில் பட்டம் பெற்றுள்ளார். முன்பு வங்கியாளராகவும் இருந்தார்.

இவர் கேரள காங்கிரசு கட்சியின் நிறுவனர் கே. எம். ஜார்ஜின் மகன் ஆவார். பிரான்சிஸ் ஜார்ஜ் சைனி செட்டிசெரில் என்பவரை மணந்தார். இவர்களுக்கு கே. எஃப். ஜார்ஜ், கே. எஃப் ஜோஸ் மற்றும் கே. எஃப் ஜேக்கப் என்ற மூன்று குழந்தைகள் உள்ளனர்.

## மேற்கோள்கள்

## வெளி இணைப்புகள்
* Francis George's Virtual Office 

பகுப்பு:18ஆவது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:இடுக்கி மாவட்ட மக்கள்
பகுப்பு:மலையாள அரசியல்வாதிகள்
பகுப்பு:14வது மக்களவை உறுப்பினர்கள்
பகுப்பு:1955 பிறப்புகள்
பகுப்பு:வாழும் மக்கள்
பாட்லி சட்டமன்றத் தொகுதி

**பாட்லி சட்டமன்றத் தொகுதி** (*Badli, Haryana Assembly constituency*) என்பது இந்தியாவின் அரியானா மாநிலத்தில் உள்ள 90 சட்டமன்றத் தொகுதிகளுள் ஒன்றாகும்.

இச்சட்டமன்றத் தொகுதி ஜஜ்ஜார் மாவட்டத்தில் அமைந்துள்ளது. 2019ஆம் ஆண்டு அண்மை நிலவரப்படி,  இந்திய தேசிய காங்கிரசு கட்சியின் குல்தீப் வாட்சு பாட்லி சட்டமன்றத் தொகுதி உறுப்பினராக உள்ளார்.

## சட்டப்பேரவை உறுப்பினர்கள்

## தேர்தல் முடிவுகள்

### 2019

## மேலும் காண்க

* அஹரியானா சட்டமன்ற தொகுதிகளின் பட்டியல்
* ஜஜ்ஜார் மாவட்டம்

## மேற்கோள்கள்

பகுப்பு:அரியானாவில் அரசியல்
பகுப்பு:அரியானா சட்டமன்றத் தொகுதிகள்
பகுப்பு:ஜாஜ்ஜர் மாவட்டம்
லிபரான் மக்களவைத் தொகுதி

**லிபரான் மக்களவைத் தொகுதி** (மலாய்: *Kawasan Persekutuan Libaran*; ஆங்கிலம்: *Libaran Federal Constituency*; சீனம்: 利巴兰联邦选区) என்பது மலேசியா, சபா, சண்டக்கான் பிரிவு; சண்டக்கான் மாவட்டத்தில் அமைந்துள்ள ஒரு மக்களவைத் தொகுதி (**P184**) ஆகும்.

லிபரான் மக்களவைத் தொகுதி 1994-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1995-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1995-ஆம் ஆண்டில் இருந்து லிபரான் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

## சண்டக்கான் மாவட்டம்

சண்டக்கான் மாவட்டம் என்பது சபா மாநிலம், சண்டக்கான் பிரிவில் உள்ள ஒரு மாவட்டம் ஆகும். இந்த மாவட்டத்தின் தலைநகரம் சண்டக்கான் நகரம். மலேசியா-பிலிப்பீன்சு எல்லை (*Malaysia–Philippines Border)*, இந்த மாவட்டத்தின் கிழக்கே 28 கி.மீ. தொலைவில்; மிக அருகில் உள்ளது. 

சபா மாநிலத்தின் கிழக்குக் கடற்கரையில் சுலு கடல் உள்ளது. அதை எதிர்நோக்கியவாறு அமைந்துள்ள இந்த மாவட்டம், இதர மாவட்டங்களான பெலுரான் மாவட்டம், கினபாத்தாங்கான் மாவட்டம் ஆகிய மாவட்டங்களால் சூழப்பட்டுள்ளது.

சண்டக்கான் நகரம், சபா மாநிலத்தின் தலைநகரமான கோத்தா கினபாலுவிற்கு அடுத்து இரண்டாவது மிகப் பெரிய நகரமாக விளங்குகிறது. வடகிழக்கு போர்னியோ கடற்கரையை ஒட்டி அமைந்துள்ளது. முன்பு பிரித்தானிய வடக்கு போர்னியோவின் (*British North Borneo*) தலைநகராகவும் இருந்தது. 

## லிபரான் மக்களவைத் தொகுதி

## தேர்தல் முடிவுகள்

## மேற்கோள்கள்

## மேலும் காண்க
* சண்டக்கான் 
* சண்டக்கான் மாவட்டம் 
* சண்டக்கான் பிரிவு
* சண்டக்கான் மரண அணிவகுப்பு 
* சண்டக்கான் போர்க்கைதிகள் முகாம்
* மலேசிய அரசியல் கட்சிகள்
* மலேசியத் தேர்தல் தொகுதிகள்

## வெளி இணைப்புகள்

பகுப்பு:சபா நாடாளுமன்றத் தொகுதிகள்
சபா மக்கள் ஒற்றுமைக் கட்சி

**சபா தாயக ஒற்றுமை கட்சி** (ஆங்கிலம்: *Sabah People's Unity Party*; மலாய்: *Parti Perpaduan Rakyat Sabah*) (**PPRS**) என்பது மலேசியாவின் சபா மாநிலத்தில் உள்ள ஓர் அரசியல் கட்சியாகும். முகமட் அர்சாட் அப்துல்  முவலாப் *(Mohd Arshad Abdul Mualap)* என்பவரால் 2017-ஆம் ஆண்டில் சபா தேசியவாத அடிப்படையில் நிறுவப்பட்ட ஓர் எதிர்க் கட்சியாகும். முகமட் அர்சாட் அப்துல்  முவலாப் என்பவர் அதிகம் அறியப்படாத முன்னாள் ஆசிரியர்; தொழிலதிபர்; அரசியல்வாதி ஆகும். 

இந்தக் கட்சி *ஐக்கிய சபா கூட்டணி*' *(United Sabah Alliance)* அமைப்பில் உள்ள கட்சிகளில் ஒன்றாகும்.
 
## தேர்தல் முடிவுகள்

## மாநிலத் தேர்தல்

## மேலும் காண்க

* சபா அமைச்சரவை
* சபா மாநில சட்டமன்றம்
* ஐக்கிய சபா கட்சி
* சபா முற்போக்கு கட்சி
* சபா மக்கள் ஐக்கிய முன்னணி

## மேற்கோள்கள்

## வெளி இணைப்புகள்
* 

பகுப்பு:மலேசிய அரசியல் கட்சிகள்
1,2-வளையயெக்சேண்டையோன்

**1,2-வளையயெக்சேண்டையோன்** (*1,2-Cyclohexanedione*) என்பது (CH2)4(CO)2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். அறியப்பட்டுள்ள மூன்று மாற்றிய வளையயெக்சேண்டையோன்களில் இது ஒன்றாகும். நிறமற்ற சேர்மமாகவும்  பல்வேறு கரிம கரைப்பான்களில் கரையக்கூடியதாகவும் உள்ளது. செலீனியம் டை ஆக்சைடு மூலம் வளையயெக்சனோனை ஆக்சிசனேற்றம் செய்து இதை தயாரிக்கலாம். இருகீட்டோ வடிவத்தை விட ஈனோல் வடிவம் சுமார் 1 கிலோகலோரி/மோல் அளவு அதிக நிலையானது. 

இந்த இருகீட்டோனிலிருந்து ஏராளமான இருமின்களும் ஈராக்சிம் ஈந்தணைவிகளும் தயாரிக்கப்பட்டுள்ளன. 1,2-ஈரமீன்களுடன் சேர்ந்து ஒடுங்கி ஈரசா பல்லினவளையங்களைக் கொடுக்கிறது.

## மேற்கோள்கள்

பகுப்பு:வளைய கீட்டோன்கள்
பகுப்பு:டைகீட்டோன்கள்
பகுப்பு:வளையயெக்சேன்கள்
உர்சினே

**உர்சினே** (*Ursinae*) என்பது சுவைன்சன் (1835) என்பவரால் பெயரிடப்பட்ட உர்சிடே (கரடி) துணைக்குடும்பமாகும். இது உர்சிடேயில் பிஜோர்க் (1970) ஹன்ட் (1998) மற்றும் ஜின் மற்றும் பலர் (2007) ஆகியோரால் வகைப்படுத்தப்பட்டது.

## வகைப்பாடு
*[[தேன் கரடி|மெலர்சசு]]* மற்றும் *கெலார்க்டோசு* பேரினங்களும் சில நேரங்களில் *உர்சசு*சில் சேர்க்கப்பட்டுள்ளன. ஆசியக் கருப்பு கரடி மற்றும் துருவக் கரடி ஆகியவை இவற்றின் சொந்தப் பேரினங்களான முறையே *செலினார்க்டோசு* மற்றும் *தலார்க்டோசு*வில் வைக்கப்பட்டுள்ளன. இப்போது துணைப்பேரினத்தில் வைக்கப்பட்டுள்ளன.

* துணைக்குடும்பம் உர்சினே பிஷ்ஷர் டி வால்ட்ஹெய்ம், 1817
** †அரோரார்க்டோசு Jiangzuo & பிளைன், 2020
*** †*அரோரார்க்டோசு <small>திராவா</small>* ஜியாங்சுவோ & பிளைன், 2020
** கெலார்க்டோசு ஹார்ஸ்பீல்ட், 1825
*** *கெலார்க்டோசு ம்லேயானது* (இராபிள்சு, 1821) – சூரியக் கரடி
*** †*கெலார்க்டோசு சினோமலையானசு* (தேனியசு, 1947)
** * [[தேன் கரடி|மெலுரசசு]]* மெய்யர், 1793
*** *மெலுரசசு உர்சினசு* (சா, 1791) – தேன் கரடி
*** †*மெலுரசசு தியோபால்டி* (லைடெக்கர், 1884)
** †*புரோடார்க்டோசு* கிரெட்சோய், 1945
*** †*புரோடார்க்டோசு* *அப்சுடுரசசு* (போஜர்க், 1970)
*** †*புரோடார்க்டோசு போக்கி* (இசுக்லோசர், 1899)
*** †*புரோடார்க்டோசு ருசினென்சிசு* (தெபரெட், 1890)
*** †*புரோடார்க்டோசு* யினனென்சிசு (லை, 1993)
** * [[கரடி (பேரினம்)|*'உர்சசு*']]* லின்னேயஸ், 1758
*** *உர்சசு அமெரிக்கானசு* (பலாசு, 1780) – அமெரிக்க கறுப்புக் கரடி
*** *உர்சசு அர்க்டசு* லின்னேயஸ், 1758 – பழுப்புக் கரடி
*** †*உர்சசு தெனிங்கேரி* ரிச்செனாவ், 1904
*** †*உர்சசு தோலினென்சிசு* (கார்சியா & அர்சுகா, 2001)
*** †*உர்சசு எட்ரசுகசு* குவியெர், 1823
*** † *இங்கெரசசசு* ரபேடர், ஹோஃப்ரைட்டர், நாகல் & விதால்ம் 2004
*** †*உர்சசு குடாடென்சிசு* பாரிசினிகோவ், 1985
***  *மார்டிமசு* பிலிப்சு, 1774 – பனிக்கரடி
*** †*உர்சசு மினிமசு* (தேவேசு & பொயில்லெட், 1827)
*** †*உர்சசு பைரனைகசு* (டெபரெட், 1892)
*** †*உர்சசு ரோசிகசு* போரிசியாக், 1930
*** †*உர்சசு சாக்திலிங்கென்சிசு* கெலர், 1955
*** †*உர்சசு சாவினி* (ஆண்ட்ருவு, 1922)
*** †*உர்சசு பெலேயசு* ரோசுமுல்லர், 1794 – குகைக் கரடி
*** *உர்சசு திபெத்தானசு* (குவியெர், 1823) – ஆசியக் கறுப்புக் கரடி
*** †*உர்சசு விட்டபிலிசு*? கிட்லி, 1913

அமெரிக்கக் கருப்பு, பழுப்பு மற்றும் துருவக் கரடிகளுக்கு இடையில் பல கலப்பினங்கள் இனப்பெருக்கம் செய்யப்பட்டுள்ளன.

## மேற்கோள்கள்

பகுப்பு:கரடிகள்
இராம் கரண்

**இராம் கரண்** (*Ram Karan*) என்பவர் ஓர் இந்திய அரசியல்வாதியும் அரியானா சட்டமன்ற உறுப்பினரும் ஆவார். இவர் 2019 அரியானா சட்டப்பேரவைத் தேர்தலில் சாகாபாத் சட்டமன்றத் தொகுதியிலிருந்து இருந்து அரியானா சட்டப் பேரவைக்குத் தேர்ந்தெடுக்கப்பட்டார். இவர் ஜனநாயக ஜனதா கட்சி உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:இந்திய தேசிய லோக் தளம் அரசியல்வாதிகள்
பகுப்பு:வாழும் மக்கள்
பகுப்பு:அரியானா சட்டமன்ற உறுப்பினர்கள்
பெலுரான் மக்களவைத் தொகுதி

**பெலுரான் மக்களவைத் தொகுதி** (மலாய்: *Kawasan Persekutuan Beluran*; ஆங்கிலம்: *Beluran Federal Constituency*; சீனம்: 伯鲁兰联邦选区) என்பது மலேசியா, சபா, சண்டக்கான் பிரிவு; பெலுரான் மாவட்டம்; தெலுபிட் மாவட்டம்; ஆகிய இரு மாவட்டங்களில் அமைந்துள்ள ஒரு மக்களவைத் தொகுதி (**P183**) ஆகும்.

பெலுரான் மக்களவைத் தொகுதி 1984-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1995-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1995-ஆம் ஆண்டில் இருந்து பெலுரான் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

## தெலுபிட் மாவட்டம்

தெலுபிட் மாவட்டம் என்பது சபா மாநிலம், சண்டக்கான் பிரிவில் உள்ள ஒரு மாவட்டம் ஆகும். இந்த மாவட்டத்தின் தலைநகரம் தெலுபிட் நகரம். முன்பு பெலூரான் மாவட்டத்தின் ஒரு பகுதியாக இந்த மாவட்டம் இருந்தது.

தெலுபிட் மாவட்டத்தில் முதன்முதலில் 1940-ஆம் ஆண்டுகளில் முதல் குடியேற்றம் நடந்தது. இரண்டாம் உலகப் போரின் போது சண்டாக்கான் மரண அணிவகுப்பிற்கான (*Sandakan Death Marches*) முக்கியப் பாதையாகவும் இருந்தது. 

1940-ஆம் ஆண்டுகளில், இந்த மாவட்டத்தில் டூசுன் மக்கள் அதிகமாக வசித்து வந்தனர். 1965-இல், மலேசியாவின் ஒரு பகுதியாக சபா மாறிய சிறிது காலத்திலேயே தற்போதைய தெலுபிட் மாவட்டம் உருவாக்கப்பட்டது. ஆஸ்திரேலியா அரசாங்கமும்; மலேசிய அரசாங்கமும் இணைந்து ஒரு நெடுஞ்சாலையை அமைக்க ஒப்பந்தம் செய்ததைத் தொடர்ந்து இந்த மாவட்டம் புதிதாக உருவாக்கப்பட்டது.

## பெலுரான் மக்களவைத் தொகுதி

## தேர்தல் முடிவுகள்

## மேற்கோள்கள்

## மேலும் காண்க
* கடசான்-டூசுன் 
* பெலுரான் மாவட்டம் 
* தெலுபிட் மாவட்டம் 
* சண்டக்கான் பிரிவு
* மலேசிய அரசியல் கட்சிகள்
* மலேசியத் தேர்தல் தொகுதிகள்
* பிரித்தானிய வடக்கு போர்னியோ நிறுவனம்

## வெளி இணைப்புகள்

பகுப்பு:சபா நாடாளுமன்றத் தொகுதிகள்
கொடிப்பள்ளம்

**கொடிப்பள்ளம்** (*Kodipallam*)  என்பது இந்திய ஒன்றியம்,  தமிழ்நாட்டின், கடலூர் மாவட்டம், பரங்கிப்பேட்டை ஊராட்சி ஒன்றியத்துக்கு  உட்பட்ட பின்னத்தூர் ஊராட்சியில் அமைந்துள்ள ஒரு சிற்றூர் ஆகும்.

## அமைவிடம்
இந்த ஊரானது மாவட்ட தலைநகரான கடலூருக்குத் தெற்கேயும், பரங்கிப்பேட்டையிலிருந்து இரண்டு கி.மீ. தொலைவும்,  மாநிலத் தலைநகரான சென்னையில் இருந்து 217 கிலோமீட்டர் தொலைவிலும் உள்ளது.

## கோயில்கள்
* பள்ளமுடையார் கோயில் (சிவன் கோயில்)
## மேற்கோள்

பகுப்பு:கடலூர் மாவட்டத்திலுள்ள கிராமங்கள்
தீபக் மங்களா

**தீபக் மங்களா** (*Deepak Mangla*) என்பவர் ஓர் இந்திய அரசியல்வாதியும் அரியானா மாநில சட்டமன்ற உறுப்பினரும் ஆவார். இவர் 2019 அரியானா சட்டப்பேரவைத் தேர்தலில் பல்வால் சட்டமன்றத் தொகுதியிலிருந்து அரியானா சட்டப் பேரவைக்கு உறுப்பினராகத் தேர்ந்தெடுக்கப்பட்டார். இவர் பாரதிய ஜனதா கட்சியினைச் சார்ந்தவர்.

## மேற்கோள்கள்கள்

பகுப்பு:வாழும் மக்கள்
பகுப்பு:1967 பிறப்புகள்
பகுப்பு:அரியானா சட்டமன்ற உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
நயன் பால் ராவத்

**தாகூர் நயன் பால் ராவத்** (*Nayan Pal Rawat*) என்பவர் ஓர் இந்திய அரசியல்வாதியும் அரியானா மாநிலச் சட்டப்பேரவை உறுப்பினரும் ஆவார். இவர் 2019 அரியானா சட்டப்பேரவைத் தேர்தலில் பிருத்லா சட்டமன்றத் தொகுதியிலிருந்து அரியானா சட்டசபைக்குச் சுயேச்சையாகப் போட்டியிட்டு வெற்றி பெற்று சட்டமன்ற உறுப்பினர் ஆனார். இதற்கு முன்பு, இவர் பாரதிய ஜனதா கட்சியுடன் தொடர்புடையவராக இருந்தார். ராவத் அசாவோதி (பல்வால்) கிராமத்தைச் சேர்ந்தவர்.

## மேற்கோள்கள்

பகுப்பு:வாழும் மக்கள்
பகுப்பு:1971 பிறப்புகள்
பகுப்பு:அரியானா சட்டமன்ற உறுப்பினர்கள்
சார்டைட்டு

**சார்டைட்டு** (*Shortite*) என்பது சோடியம்-கால்சியம் கார்பனேட்டு கனிமம் ஆகும். Na2Ca2(CO3)3 என்ற மூலக்கூற்று வாய்பாட்டால் இது அடையாளப்படுத்தப்படுகிறது. அமெரிக்காவின் வயோமிங் மாநிலத்தில் சுவீட்வாட்டர் மாகாணத்தில் பச்சை ஆறு உருவாக்கத்தின் போது கிடைத்த வெட்டுக்கற்களில் யே.யே.பாகே என்பவரால் இக்கனிமம் கண்டறியப்பட்டது. 1889-1952 ஆம் ஆண்டு காலத்தில் அரிசோனா பல்கலைக்கழகத்தில் பணிபுரிந்த கனிமவியலாளர் பேராசிரியர் மேக்சுவெல் என். சார்ட்டு என்பவர் நினைவாக இக்கனிமத்திற்கு சார்டைட்டு என பெயர் சூட்டப்பட்டது. கனிமவியலாளர்கள் சங்கம் Sot என்ற குறியீட்டால் இக்கனிமத்தை அடையாளப்படுத்துகிறது.

பன்னாட்டு கனிமவியல் சங்கம் சார்டைட்டு  கனிமத்தை Sot என்ற குறியீட்டால் அடையாளப்படுத்துகிறது.

திரோனா எனப்படும் முச்சோடியம் ஐதரசன் இருகார்பனேட்டு இருநீரேற்று கனிமங்களுடன் சேர்ந்து சார்டைட்டு கனிமம் காணப்படுகிறது. கச்சா திரோனாவைப் பயன் படுத்தும் போது அது சார்டைட்டு கனிமம் மூலம் மாசுபடுவதைத் தவிர்க்க சிறிதளவு கவனமாக இருக்க வேண்டும்.

## மேலும் காண்க
* அரகோனைட்டு
* கால்சைட்டு
* தெர்மோனேட்ரைட்டு

## மேற்கோள்கள்

*Mindata, with localities
*Shortite data

பகுப்பு:கார்பனேட்டு கனிமங்கள்
பகுப்பு:கால்சியம் கனிமங்கள்
பகுப்பு:சோடியம் கனிமங்கள்
பகுப்பு:நேர்ச்சாய்சதுரக் கனிமங்கள்
வடக்கு மென் வால் மரமூஞ்சூறு

**வடக்கு மென் வால் மர மூஞ்சூறு** (*Northern smooth-tailed treeshrew-தெண்ட்ரோகேல் முரினா*) என்பது கம்போடியா, தாய்லாந்து மற்றும் வியட்நாமில் காணப்படும் துபாயிடே குடும்பத்தைச் சேர்ந்த மரமூஞ்சூறு சிற்றினமாகும். இவை முதுகெலும்பற்ற விலங்குகளை முதன்மையான உணவாக உட்கொள்கின்றன. ஆனால் அரிதாகவே பழங்கள் மற்றும் தாவரங்கள் உணவுகளை உண்ணும்.

## மேற்கோள்கள்

## மேலும் வாசிக்க
* Endo et al. (July 1999) Functional morphology of the locomotor system in the northern smooth-tailed tree shrew (*Dendrogale murina*). *Annals of Anatomy.* Vol. 181, Number 4. pp.&nbsp;397–402
* Olson et al. (2005) Intraordinal phylogenetics of treeshrews (Mammalia: Scandentia)based on evidence from the mitochondrial 12S rRNA gene. *Molecular Phylogenetics and Evolution.* Vol. 35. pp.&nbsp;656–673.
* Olson et al. (March 2004) Phylogenetic Relationships Among Treeshrews (Scandentia): A Review and Critique of the Morphological Evidence. *Journal of Mammalian Evolution.* Vol. 11, Number 1. pp.&nbsp;49–71.
* Shchipanov, N. A.; A. A. Kalinin. (October 2006) Distribution of small mammals in three layers of south Vietnam rainforest. *Doklady Biological Sciences.* Vol. 410, Number 1. pp.&nbsp;387–390.
* Timmins et al. (September 2003) Distribution, status and ecology of the mainland slender-tailed treeshrew *Dendrogale murina.* *Mammal Review.* Vol. 33, Issue 3–4. pp 272–283.

பகுப்பு:மூஞ்சூறு
எசுக்காண்டினாவியன் தற்காப்பு

**மைய எதிர்த் தற்காப்பு** அல்லது **எசுக்காண்டினாவியன் தற்காப்பு** (*Scandinavian Defense*) என்பது சதுரங்க விளையாட்டில் பின்பற்றப்படும்  ஒரு சதுரங்கத் திறப்பு முறையாகும். இத்திறப்பு பின்வரும் நகர்வுகளுடன் தொடங்குகிறது.
:1. e4 d5
இங்கு கறுப்பு ஆட்டக்காரர் வெள்ளைச் சிப்பாயைத் தாக்கி மையத்திலிருந்து நீக்கிக் கறுப்பிற்கு உடனடியாக இடராபத்து இல்லாமல் ஆடுவதவதற்கு வழிசமைக்கும் ஆட்டம் ஆகும். ஆயினும் இழந்த கறுப்புச் சிப்பாயிற்காக மீளவும் வெள்ளைச் சிப்பாயைக் கைப்பற்றுவதற்கு கறுப்பு இடர்படவேண்டி ஏற்படலாம். 

இந்த திறப்பு சதுரங்கத் திறப்புகளின் கலைக்களஞ்சியத்தில் பி01 குறியீட்டின் கீழ் வகைப்படுத்தப்பட்டுள்ளது. வேலன்சிய மொழியில் எழுதப்பட்ட ஒரு கவிதையில் விவரிக்கப்பட்டுள்ள எசுக்காண்டினாவியன் தற்காப்பு ஆட்டம் நவீன சதுரங்கத்தில் பதிவுசெய்யப்பட்ட கருப்பு நிற காய்களுடன் விளையாடும் சதுரங்க ஆட்டக்காரருக்கான மிகப் பழமையான ஒரு தொடக்கமாகும்.

## வரலாறு
### தோற்றம்
எசுக்காண்டினாவியன் தற்காப்பு என்பது மிகப் பழமையான பதிவுசெய்யப்பட்ட சதுரங்கத் திறப்புகளில் ஒன்றாகும்.  1475 ஆம் ஆண்டு வாலென்சியா நகரத்தில் பிரான்செசுக் டி காசுடெல்வி மற்றும் நார்சிசு வினியோல்சு ஆகியோருக்கு இடையேயான கற்பனை விளையாட்டாக இது முதலில் பதிவுசெய்யப்பட்டது. நவீன சதுரங்கத்தின் முதல் பதிவுசெய்யப்பட்ட விளையாட்டாகவும் இத்திறப்பு  இருக்கலாம். 1497 ஆம் ஆண்டு உலூசெனாவின் புத்தகமான "காதலுடன் மறுபடியும் 150 ஆட்டங்களுடன் சதுரங்கம் விளையாடும் கலை" புத்தகத்திலும் இத்திறப்பு  பட்டியலிடப்பட்டது.

## எசுக்காண்டினேவியன் தற்காப்பு நவீன மாறுபாடு
:2 exd5 NC3

## மேற்கோள்கள்

## மேலும் வாசிக்க
*
*
*
*
*
*
*
*
*
*
*
*
*
*
*
*
*
*
*

## வெளி இணைப்புகள்

*Overview of the opening

பகுப்பு:சதுரங்கத் திறப்புகள்
சீதாபூர் மக்களவைத் தொகுதி

**சீதாப்பூர் மக்களவைத் தொகுதி** (*Sitapur Lok Sabha constituency*) என்பது வட இந்தியாவில் உத்தரப் பிரதேச மாநிலத்தில் உள்ள 80 மக்களவைத் தொகுதிகளில் ஒன்றாகும்.

## சட்டமன்றப் பிரிவுகள்
தற்போது, சீதாப்பூர் மக்களவைத் தொகுதியில் ஐந்து சட்டமன்றத் தொகுதிகள் உள்ளன. இவை:

## நாடாளுமன்ற உறுப்பினர்கள்

## தேர்தல் முடிவுகள்

### 2024 பொதுத் தேர்தல்

## மேலும் காண்க

* சீதாபூர் மாவட்டம்
* மக்களவை தொகுதிகளின் பட்டியல்

## மேற்கோள்கள்

## வெளி இணைப்புகள்

* சீதாபூர் லோக்சபா தேர்தல் 2019 முடிவுகள்

பகுப்பு:உத்தரப் பிரதேச மக்களவைத் தொகுதிகள்
சபா காகாசான் மக்கள் கட்சி

**சபா காகாசான் மக்கள் கட்சி** (ஆங்கிலம்: *Sabah People's Ideas Party*; மலாய்: *Parti Gagasan Rakyat Sabah*) (**GAGASAN** / **PGRS**) என்பது மலேசியாவின் சபா மாநிலத்தில் உள்ள ஓர் அரசியல் கட்சியாகும். ஆகஸ்டு 2013-இல் அத்தியோங் தித்தோ *(Aiong Tituh)* என்பவரால் நிறுவப்பட்ட இந்தக் கட்சி; 2023-இல் அஜிஜி நூர் *(Hajiji Noor)* என்பவரால் கைப்பற்றப்பட்டது.

தற்போது சபாவின் ஆளும் சபா மக்கள் கூட்டணி (**GRS**) எனும் கூட்டணி அமைப்பில் மிகப்பெரிய கட்சியாக உள்ளது.

## வரலாறு
சபா காகாசான் மக்கள் கட்சி 28 ஆகஸ்டு 2013-இல் அத்தியோங் தித்தோ என்பவரால் நிறுவப்பட்டது. ஆனால், நிதி மற்றும் ஆள் பற்றாக்குறை காரணமாக 2016-ஆம் ஆண்டு வரை செயலற்ற நிலையில் இருந்தது.

2023-இல் அஜிஜி நூர் கட்சியைக் கைப்பற்றுவதற்கு முன்பு, இந்த சபா காகாசான் மக்கள் கட்சி, கடசான்-டூசுன் ருங்குஸ் இனக்குழுவின் ஆதிக்கத்தில் இருந்தது.

9 திசம்பர் 2022-இல் அஜிஜி நூர் தலைமை தாங்கிய சபா மக்கள் கூட்டணியில் சபா காகாசான் மக்கள் கட்சி ஏற்றுக்கொள்ளப்பட்டது. அதன் பின்னர் 29 சனவரி 2023 அன்று கட்சியை எடுத்துக் கொள்வதாக சபா முதலமைச்சர் அஜிஜி நூர் அறிவித்தார்.

## சபா அரசியல் நெருக்கடி 2023

டிசம்பர் 2022-இல் அஜிஜி நூர் மற்றும் நான்கு மலேசிய மக்களவை உறுப்பினர்களும் சேர்ந்து, அவர்களின் முந்தைய மலேசிய சபா ஐக்கிய பூர்வீகக் கட்சியை *(Malaysian United Indigenous Party of Sabah)* விட்டு வெளியேறினர். இருப்பினும், மலேசியக் கட்சித் தாவல் எதிர்ப்புச் சட்டத்தின் *(Federal Anti-party Hopping Law)* காரணமாக அவர்கள் சபா காகாசான் மக்கள் கட்சியில் *(Parti Gagasan Rakyat Sabah)* *(GAGASAN)* சேர அனுமதிக்கப்படவில்லை.

சபா அரசியல் நெருக்கடி 2023-இன் போது சபா காகாசான் மக்கள் கட்சி, சபா மாநில சட்டமன்றத்தில் 26 தொகுதிகளைக் கைப்பற்றியது.

## கட்சித் தலைவர்கள்

## மேலும் காண்க

* மலேசியாவின் அரசியல்
* சபா மாநில சட்டமன்றம்
* மலேசிய அரசியல் கட்சிகள்

## மேற்கோள்கள்

## வெளி இணைப்புகள்

* 

பகுப்பு:மலேசிய அரசியல் கட்சிகள்
பத்து சாப்பி மக்களவைத் தொகுதி

**பத்து சாப்பி மக்களவைத் தொகுதி** (மலாய்: *Kawasan Persekutuan Batu Sapi*; ஆங்கிலம்: *Batu Sapi Federal Constituency*; சீனம்: 三脚石国会议席) என்பது மலேசியா, சபா, சண்டக்கான் பிரிவு; சண்டக்கான் மாவட்டத்தில் அமைந்துள்ள ஒரு மக்களவைத் தொகுதி (**P185**) ஆகும்.

பத்து சாப்பி மக்களவைத் தொகுதி 2003-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 2004-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

2004-ஆம் ஆண்டில் இருந்து பத்து சாப்பி மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

## சண்டக்கான் மாவட்டம்

சண்டக்கான் மாவட்டம் என்பது சபா மாநிலம், சண்டக்கான் பிரிவில் உள்ள ஒரு மாவட்டம் ஆகும். இந்த மாவட்டத்தின் தலைநகரம் சண்டக்கான் நகரம். மலேசியா-பிலிப்பீன்சு எல்லை (*Malaysia–Philippines Border)*, இந்த மாவட்டத்தின் கிழக்கே 28 கி.மீ. தொலைவில்; மிக அருகில் உள்ளது. 

சபா மாநிலத்தின் கிழக்குக் கடற்கரையில் சுலு கடல் உள்ளது. அதை எதிர்நோக்கியவாறு அமைந்துள்ள இந்த மாவட்டம், இதர மாவட்டங்களான பெலுரான் மாவட்டம், கினபாத்தாங்கான் மாவட்டம் ஆகிய மாவட்டங்களால் சூழப்பட்டுள்ளது.

சண்டக்கான் நகரம், சபா மாநிலத்தின் தலைநகரமான கோத்தா கினபாலுவிற்கு அடுத்து இரண்டாவது மிகப் பெரிய நகரமாக விளங்குகிறது. வடகிழக்கு போர்னியோ கடற்கரையை ஒட்டி அமைந்துள்ளது. முன்பு பிரித்தானிய வடக்கு போர்னியோவின் (*British North Borneo*) தலைநகராகவும் இருந்தது. 

## பத்து சாப்பி மக்களவைத் தொகுதி

## தேர்தல் முடிவுகள்

## குறிப்புகள்


## மேற்கோள்கள்

## மேலும் காண்க
* சண்டக்கான் 
* பெலுரான் 
* கினபாத்தாங்கான் 
* மலேசிய அரசியல் கட்சிகள்
* மலேசியத் தேர்தல் தொகுதிகள்

## வெளி இணைப்புகள்

பகுப்பு:சபா நாடாளுமன்றத் தொகுதிகள்
பதேபூர் மக்களவைத் தொகுதி

**பதேபூர் மக்களவைத் தொகுதி** (*Fatehpur Lok Sabha constituency*) என்பது வட இந்தியாவில் உத்தரப் பிரதேச மாநிலத்தில் உள்ள 80 மக்களவைத் தொகுதிகளில் ஒன்றாகும். இந்தத் தொகுதி பதேபூர் மாவட்டம் முழுவதையும் உள்ளடக்கியது.

## சட்டமன்றத் தொகுதிகள்
* உத்தரப் பிரதேசத்தில் உள்ள பெரும்பாலான மக்களவைத் தொகுதிகளின் கீழ் ஐந்து சட்டமன்றத் தொகுதிகளைக் கொண்டுள்ளன, ஆனால் பதேபூர் மக்களவைத் தொகுதி ஆறு சட்டமன்றத் தொகுதிகளைக் கொண்டுள்ளது.

## நாடாளுமன்ற உறுப்பினர்கள்

## தேர்தல் முடிவுகள்

## மேலும் காண்க
* பதேபூர் மாவட்டம்
* மக்களவை தொகுதிகளின் பட்டியல்

## மேற்கோள்கள்

## வெளி இணைப்புகள்
* 2019 லோக்சபா தேர்தல் முடிவுகள்

பகுப்பு:பதேபூர் மாவட்டம்
பகுப்பு:உத்தரப் பிரதேச மக்களவைத் தொகுதிகள்